JUMAL KÕNELEB
Tere ja rõõm jälle kohtuda!
Jumalariik on tõeline.
See pole lihtsalt muinasjutumaailm.
See on tõeline riik, mis on meie keskel.
See avaldab meis, usklikes, mõju ja on sisemiselt meie sees.
See teema on meid juba pikalt innustanud.
See, et elame teise riigi kodanikena ja see riik on tõeline.
Oleme rääkinud sellest,
kuidas see riik tuleb nähtavale me elus.
Jeesus palvetas ju: "Sinu riik tulgu,
Sinu tahtmine sündigu."
Siin maa peal ja juba praegu.
Jeesus ütles Peetrusele:
"Mina annan sulle Jumalariigi võtmed."
Mitte ühe võtme, vaid mitu võtit, millega Jumalariigi tõelisus avaneb
või saab nähtavaks meie elus.
Mina küll tahaksin, et Jumalariik ja selle tõelisus saaks nähtavaks
minu elus üha rohkem ja rohkem.
Kas sa tahad seda sama?
Jumalariigi asjad.
Oleme nendest võtmetest rääkinud ja esimene, millest rääkisime, oli see,
et me peame hakkama otsima Jumalariiki.
- Otsige esmalt Jumalariiki.
Jeesus ütleb Matteuse evangeeliumi 6. ptk.'s:
"Aga otsige esmalt Jumala riiki ja tema õigust,
siis seda kõike antakse teile pealegi!"
Teine asi on see, et kõik Jumalariigi tõotused,
mis on osa sellest Jumalariigist, võetakse vastu usu kaudu.
Aga õige jääb usust elama.”
Kolmas asi, kuigi need pole tähtsusejärjekorras,
on Jumala Sõna.
Sest kuidas on võimalik uskuda, kui elu on nii katsumusterohke?
Kuidas on võimalik uskuda sellesse imelisse, heasse sõnumisse?
Kui kõik see, mis meid ümbritseb, paistab ju täiesti teisiti välja.
Kuidas ma saan uskuda rõõmusõnumit?
Kuidas see on võimalik?
See, millest me täna räägime, on nii imeline,
sest on olemas abi.
Paulus ütleb kirjas roomlastele esmalt sedasi:
"Sest igaüks, kes hüüab appi Issanda nime,
päästetakse."
Roomlastele 10:13.
See sõna "päästetakse" on algkeeles "sozo".
See on väga lai, imeline Jumalariigi sõna.
Sõna "sozo" tähendab: pääseda, vabaneda, terveneda,
pääseda pakku, saada hästi hakkama.
Igaüks, kes hüüab appi Issanda nime, saab hästi hakkama.
Saab terviklikuks.
See, mida Issand meile anda tahab, on midagi kogu elu puudutavalt head.
Igaüks, kes hüüab appi Issanda nime, päästetakse,
vabastatakse, tervendatakse, pääseb pakku, saab terviklikuks.
"Kuidas nad siis saaksid appi hüüda teda,
kellesse nad ei ole uskunud?
Aga kuidas nad saaksid uskuda sellesse,
kellest nad ei ole kuulnud?
Kuidas nad saaksid kuulda ilma kuulutajata?
Kuidas aga saadaks kuulutada, kui ei olda läkitatud?
Just nagu on kirjutatud:
Kui kaunid on nende jalad, kes kuulutavad head rõõmusõnumit.”
Jesaja küib: "Kes usub meie kuulutust?"
Kes usub?
Prohvetid nägid ette seda imelist rõõmusõnumit ja päästet.
Jesaja küsib: "Issand, kes seda usub? Kes usub?"
Ja siis tuleb see vägev võti - selle saateosa võti.
"Nii tuleb siis usk kuuldust."
Usk tuleb seega kuulmisest.
Usk tuleb. Usk võib tulla.
Seda võib tulla rohkem kui varem.
"Nii tuleb siis usk kuuldust, aga kuuldu Kristuse sõna kaudu."
Jumala Sõna sünnitab usku.
Kui me uurime Jumala Sõna, tahan esmalt tuua välja selle,
et Piibel on päriselt Jumala Sõna.
2. Moosese 31:18 ütleb:
"Ja kui ta oli lõpetanud kõneluse Moosesega Siinai mäel,
siis ta andis temale kaks tunnistuslauda, kivilauda,
mille peale oli Jumala sõrmega kirjutatud."
Siin räägitakse kümnest käsust.
Piibel ei ole seega inimeste sõnad, vaid see on Jumala Sõna.
See on väga oluline alus,
sest me haarame Jumala Sõnast kinni sellepärast,
et me vajame midagi püsivamat, kui seda on inimeste lubadused,
inimeste jõud ja nende võimalused.
Kui me teame, et Jumala Sõna on Jumala Sõna,
siis see annab meile aluse, mille peal võime seista.
2. Timoteosele 3:16 ütleb:
"Kogu Pühakiri on Jumala sisendatud
Jumala Vaimu mõjutusel.
Piibli iga raamat on sündinud Jumala Vaimu mõjutusel.
Kuigi inimesed on selle kirjutanud, on Jumala Vaim mõjutanud seda,
mida sinna on kirja pandud.
"...ja kasulik õpetamiseks, noomimiseks, parandamiseks,
kasvatamiseks õiguses."
See on alus, mida tuleb esmalt arvestada ja mõista.
Piibel on Jumala Sõna ja kui me toetume sellele,
siis me toetume Jumalale, mitte inimestele.
Me ehitame oma elu selle peale, mis lähtub Jumalast.
Seega me leiame Piiblist infot selle kohta,
milline Jumal on ja mida Ta mõtleb.
Me leiame ka näiteid selle kohta, mida Ta on varem teinud.
Me leiame siit inimesi,
kes on olnud samades jamades nagu meiegi. - Ja raskemateski.
Nad on olnud haiged või puuduses või vaenlase poolt ahistatud.
Olnud erinevates hädades ning saanud nõu ja juhatust.
Nad on kogenud imesid Issanda poolt.
See on imeline raamat, sest see on elav Sõna,
mille kaudu Issand õpetab meid.
Lisaks sellele, et see on Jumala Sõna ehk Jumala sõnum,
millele toetudes sa toetud Jumalale,
siis teine väga oluline asi on see, et Jumala Sõna on tõde.
Psalm 119:160: "Sinu sõna sisu on tõde
ja kõik su õiguse seadused jäävad igavesti."
Johannese 8:31:
"Siis ütles Jeesus juutidele, kes temasse uskusid:
Kui te jääte minu sõnasse, siis te olete tõesti minu jüngrid
ning tunnetate tõde, ja tõde vabastab teid.”
Jumala Sõna ei ole lihtsalt Tema arvamus,
vaid see on tõde.
Kui me haarame sellest kinni ja elame selle järgi,
siis see toimib.
Kui loeme seda, usume seda, haarame sellest kinni,
siis see toob vabaduse, sest tõde on see, mis toob vabaduse.
Jumala Sõna on Jumala Sõna ja see on tõde.
Olgu olukord, milline tahes - kui haarad kinni Jumala Sõnast...
Kui sul on näiteks mõni haigus
ja sa näed Piiblis Psalmist 103, et Tema parandab kõik su tõved,
siis see on tõde.
Rohkem tõde, kui füüsilised sümptomid.
Ma teen sedasi igal päeval,
kui tulen Tema ette ja mul on küsimusi.
Piiblis on väga palju sellist, millest ma ei saa aru.
Kuid lugedes hakkab mõni kirjakoht kõnetama mu südant.
See hakkab kõnetama mind otse mu olukorras, milles olen.
Ma märkan seda ja peatun sellel, mõtiskledes, mida see tähendab.
Kui see puudutab mind, siis ma jätkan mõtisklemist
ja siis ma märkan, et see julgustab mind.
See aitab mind.
Näiteks, kui olen haige,
siis kasutan Psalmi 103 või lähen kohe Jesaja 53 juurde.
Ma hakkan seda kirjakohta vaatlema.
Ta võttis enese peale minu haigused.
Ta kandis minu tõved.
Ma mõtlen sellele ja vaatlen seda
ja see hakkab kõnetama mind.
Kas saad tuua mõne näite?
Ma loen esmalt Heebrealastele 4. peatükist.
"Sest Jumala sõna on elav ja tõhus
ja vahedam kui ükski kaheterane mõõk
ning tungib läbi..."
See tungib läbi mu hirmust, ahistusest ja hädast.
See tungib otse sellesse puudujääki või otse sellesse haigusesse.
See on nagu skalpell, mis lõikab otse haigusesse.
See keerab nuga selles, kui ma seda kirjakohta kordan.
"Tema vermete läbi on meile tervis tulnud."
Ma lasen sel minna otse oma hirmu ja kahtluse sisse.
Otse selle valu sisse.
Ma mõtisklen selle üle ja vaatan seda.
Kuni see eraldabki hinge ja vaimu.
See eraldabki kõik mu hirmud ja kõik mu kahtlused.
Kui see vaimu reaalsus selgib, siis ma mõistan, et see ongi tõde.
Jeesus on surnud mu eest.
Ma tean, et Ta on võtnud ja kandnud mu haigused.
Ma tean, et Ta füüsiline ihu naelutati ristile.
Ta kannatas ka ihulikult minu pärast.
Vaimus tõuseb teadlikkus sellest, et see on tõde.
See on mu teavase Isa, minu Looja sõnum mulle.
Ta tahab öelda mulle: "Joy, mina olen Issand, Sinu ravija.
Ma olen Jehoova Rapha ja ma ei hülga sind.
Ma ei jäta sind kunagi maha."
See vaimne reaalsus saab tõelisemaks,
kui see, mida näen või tunnen.
"See eraldab hinge ja vaimu, liigesed ja üdi,
ning on südame meelsuse ja kaalutluste hindaja."
See eraldab nii, et hea jääb alles
ning hirm kaob.
Näiteks, kui mul ei tule öösel und ja ma olen meeleheitel,
siis ma võtan Jumala Sõna ja hakkan seda vaatama
ning see lõikab selle hirmu sisse, kuniks tuleb rahu,
ma hakkan haigutama ja siis tuleb jälle uni.
Jumala Sõna seega toimib.
Jumala Sõna on kaheterane mõõk, mis teeb imelist lõikustööd.
See lõikab ära selle, mis toob katsumusi mu ellu
ja toob esile hoopis hea.
See on muutev vägi.
See on Jeesus ise.
Pole ka mingi ime, sest see on Jumala Sõna,
sest see on tõde ja ka sellepärast, et see on igavene.
See on püsiv, see on alati sama.
Matteuse 24:35:
"Taevas ja maa hävivad, aga minu sõnad ei hävi."
See on nii imeline.
Meil võivad olla erinevad katsumused, mis käivad selle elu juurde,
aga mis samal ajal on kaduvad.
Olukorrad ju muutuvad ja elu läheb edasi,
aga Jumala Sõna püsib igavesti.
Jumala Sõna ei muutu.
Johannese 8:51: "Tõesti, tõesti, ma ütlen teile,
kui keegi paneb tallele mu sõnad, siis ta ei näe surma iialgi!”
Jumala Sõna on nii võimas ja igavene.
Jumal on tõotanud igavest elu ja see Sõna ise kannab igavikku.
Sa võid usaldada Jumala Sõna, kui kõik muu kõigub.
Sa võid usaldada Jumala Sõna,
sest see on kaljukindel nagu Jeesus ütleb.
Kõik muu meie elus on kaduv, aga Jumala Sõna on püsiv.
Sellepärast võib seda alati usaldada, sest see on alati sama.
Mul on ka imeline näide võitlemisest erinevate asjadega.
Jumal tõstab esile mõne kirjakoha - sageli sama koha mitu korda.
Uuesti ja uuesti justkui öeldes, et Ta on seda juba öelnud.
"Usu seda, mida ma olen öelnud. Minu Sõna on ikka sama.
Olukord võib olla erinev, aga tõotus Sõnas on ikka sama.
Usu lihtsalt sellesse." Aamen.
- Ma võiksin tuua näite.
Tervis on selline valdkond, milles olen pidanud võitlema.
Mitmete erinevate haiguste vastu nii enda kui laste osas,
siis kui lapsed olid veel väiksemad.
Viimasena avastati mul krooniline kopsuhaigus.
Kuigi see pole enam krooniline, sest ma sain sellest võitu.
- Aamen.
See on siiani olnud üks mu elu raskematest võitlustest.
See, miks see oli nii raske, oli just see väike sõna "krooniline".
Ma ei saanud lahti mõttest, et see on võimatu olukord.
Kuigi Jumala Sõna ütleb teisiti,
mõtlesin minna ikka selle "võimatu juhtum" peale.
Kuigi tegin enese meelest kõike -
ammutasin Jumala Sõna, kuulutasin enesele,
püsin selle Sõna peal jne., aga ikkagi...
Ma sain selle alati korraks ära aetud, aga siis see tuli jälle tagasi.
Sain selle jälle lahkuma... - Ka sümptomid lakkasid,
- Need lakkasid täielikult, aga tulid paari päeva pärast tagasi.
Läksin jälle Jumala Sõna juurde ja palvetasin,
mispeale haigus lahkus jälle, aga oli päeva pärast ikka tagasi.
Mispeale ma võtsin tõsise paastuaja
ja küsisin Issandalt, mis seal valesti on?
"Ma ju tean, et oled kandnud mu haigused."
Selle võitluse otsustas see, mis alati -
Jumala Sõna.
Ei mingit uut nüansi, ei midagi erilist.
See sama põhimõte, mis alati varemgi.
"Usk tuleb kuulmisest ja kuulmine Jumala Sõna kaudu."
"Teile sündigu teie usku mööda."
Kui usu-uks avaneb, saab Jumala vägi hakata puudutama
ja sa paraned haigusest.
Sageli on see protsess, mis ei möödu alati hetkega.
Ometi see toimib.
Nii et sa lugesid piisavalt Jumala Sõna,
kuni su usk sai tugevaks ja sümptomid ei tulnud enam tagasi.
Issand ütles mulle esmalt seda, et surfaksin vähem internetis.
Sest sa vajad keskendumist.
Kui sa sellele ei keskendu, siis sa oled kahemeelne.
Jaakobuse kirjas on nõuanne Issandalt.
"Kaksipidine mees..."
Ehk see, kelle mõte läheb pidevalt nutiseadmele;
kes Sõna lugedes vaatab pidevalt, kas keegi on saatnud sõnumeid,
on kaksipidine mees.
Ma mõistsin seda täiega.
Hea küll, jätsin telefoni teise tuppa,
et saaksin keskenduda Piiblile ja oleksin 100% keskendunud.
Ma pidin ponnistama
ja laskma Jumala Sõnal end opereerida.
Pidin laskma sel tungida läbi, kuni...
Siin on kirjas: "Kuni..."
"Kuni ta eraldab hinge ja vaimu, liigesed ja üdi."
Kuni.
Kuni Sõna on suurem kui haigus.
Siis see lahkus minust.
Siis on veel neljas asi.
Rääkisime, et Jumala Sõna on Jumala Sõna, tõde ja igavene.
Viimaks on see ka loov ja vägev.
Jumala Sõna tuli su südamesse ja tervendas sind.
Miks? Sest Jumala Sõna on loov ja vägev.
Heebrealastele 11:3:
"Usus me mõistame, et maailmad on valmistatud Jumala sõna läbi..."
"Alguses oli Sõna ja Sõna oli Jumala juures.
Sõna oli Jumal."
Kui haarad kinni Jumala Sõnast, siis see pole pelgalt sõna,
vaid selles on ka Püha Vaimu vägi.
Muutev vägi, et tervendada, vabastada ja õnnistada sind,
toomaks lootust ja usku ja seda, mida iganes vajad.
Sõnas on vägi seda tuua ja teha seda sinu elus.
Jeesuse kohta öeldakse, et Ta läkitas oma Sõna välja
ja see tervendas.
Õpetussõnad 4:20:
"Mu poeg, pane tähele mu sõnu, pööra oma kõrv mu kõnede poole!"
Pööra oma kõrv nende poole, keskendu nendele sõnadele.
Kalluta oma sisemine vaimukõrv.
"Ära kaota neid enesel silmist, hoia need oma südames."
Võta just need sõnad, mida sa vajad.
Miks seda teha?
"...sest need on eluks sellele, kes need (ehk Jumala Sõna) leiab."
Need on eluks leidjale "ja terviseks kogu ta ihule!"
See on vägev.
Jumala Sõna on vägevam kui miski muu maa peal.
- Aamen. Ole julgustatud!
Palvetame koos sinuga
Aitäh taevane Isa, et Sinu Sõna on tõde.
Aitäh Issand, et võime haarata kinni Sinu Sõnast ja tõotustest
ja uskuda need oma elu kohta käivaks.
Võime uskuda, et need käivad meie kohta,
sest kõik tõotused kuuluvad meile.
Aitäh tõotuse eest õnnistada ja tervendada.
Aitäh tervise ja rahu tõotuse eest.
Aitäh tõotuste eest igavese elu ja Sinu ligiolu kohta.
Aitäh, et kõik see on Sinu Sõnas.
Aitäh Issand, et võime haarata kinni Sinu Sõnast
kõigis hädades ja raskustes
ning näha, et Sinu Sõna on igavene.
See on kaljukindel ja see püsib.
Sinu läkitatud Sõna teeb seda, mille jaoks Sa selle välja läkitad.
Täna tahame paluda tervenemist.
Tervist Jeesuse Kristuse nimes.
Tahame tänuga kuulutada Su sõnu, et meile on antud meelevald,
et tallata jalge alla kogu hingevaenlase vägi
ning miski ei saa meile kurja teha.
Ma sõitlen Jeesuse nimel kõiki haiguseid ja kogu pimedust,
olgu see masendus või ahastus - taganegu see Jeesuse nimel!
Tulgu igaühele vabadus just nüüd, Jeesuse nimel!
Tänu Issand, et igaüks meist võib olla vaba ja püsida vabana.
Aamen.
Aitäh Issand!
Täname Sinu imelise väe eest, mis on siin praegusel hetkel.
Kus kaks või kolm on Sinu nimel koos,
seal oled Sina nende keskel.
Issand, Sina oled Sõna.
Issand, me lihtsalt täname.
Me täname Sinu sõnade eest. Me sööme neid nagu leiba ja liha
ning laseme Su sõnadel minna igasse rakku.
Aitäh Issand, et Sina oled Jehoova Rapha.
Issand on meie tervendaja.
Sina, Issand, oled meie tervendaja.
Meie tervendaja ja kogu ihu ravija.
Oled Päästja ja vabaks tegija Jeesuse nimel.
Aitäh Issand!
Aitäh Issand, et Sinu Sõna saab võtta ülemvõimu meie elus.
Issand, aitäh, et see on meie kõikide jaoks võimalik.
Võime võtta Sinu Sõna ja neelata kirjakohti nagu tablette.
Sellest ravimist tohib saada üledoosi.
Aitäh Issand!
Me võime jääda sõltuvusse Sinu Sõnast,
kui tarvitame seda pidevalt.
Tarvitagem Sinu Sõna iga probleemi ja katsumuse korral.
Tänu Issand, halleluuja!
Aitäh Issand, et ehitades oma elu Sinu Sõna peale,
siis see püsib.
Kui rajame elu Sinu Sõnale, siis see püsib.
Tulgu, mis tahes - Sinu Sõna püsib igavesti.
See jääb püsima. Aamen.
Tahame taas tänada kõiki vaatajaid tagasiside ja palvesoovide eest.
On imeline eesõigus palvetada teie kõikide eest.
Tahan öelda, et kõikide eest palvetatakse alati.
Me ei jõua ehk alati vastata te kirjadele,
aga me palvetame alati.
Püüame küll ka alati vastata,
aga ärge solvuge,
kui vastusega läheb aega või kui vastust ei tulegi.
Teadke, et me siiski palvetame, uskudes igaühe heaks,
kes meile palvesoovi saadab.
Üks inimene saatis tänu selle eest, et võib olla toetamas meie tööd.
Kas pole imeline, et ka selle eest tänatakse,
et võib toetada ka me kristlikku kooli.
Aitäh kõikidele toetajatele!
Kui keegi soovib tellida meie infolehte, siis jälle ilmus uus number.
Seda võib tellida me kodulehe kaudu, mis on nähtav ekraanil.
Kuna oleme rääkinud taevariigi võtmetest
ja sul on rohkem huvi nende vastu,
et taevariik saaks rohkem nähtavaks su elus,
siis kodulehe kaudu saab tellida ka neid raamatuid.
Selle raamatusarja nimi on "Taevariigi saladused"
ja siin ongi need võtmed.
Võtmed Jumala tundmiseks,
võtmed Tema hääle kuulama õppimiseks,
võtmed selleks, et näeksid, milline sa tegelikult Jumalas oled,
võtmeid sinu usu kasvamiseks ja et su rahaasjad oleks õnnistatud.
Osta, loe ja õpi Jumalariigi kohta, et see võiks tulla nähtavale su elus.
Aamen.
On tore kuulutada evangeeliumit julgelt ja kompromisse tegemata.
Tule ka sina seda tegema!
Toeta seda tööd helistades 900 1770 (kõne hind 10 eurot)
või kasuta pangarekvisiite, mida näed peatselt ekraanil.
Toeta TV7 tööd,
sest rõõmusõnumit Jeesusest vajatakse täna enam kui eales varem.
Aamen.
Tõlge: Meeli ja Marko Martin
Annetustelefon: 900 1770 (10 eur) Makse saaja: Taevas TV7 Swedbank EE052200221048388411 SEB pank EE441010220109461019 LHV pank EE747700771004169153